महाराष्ट्र में 10 साल का बच्चा फंदे पर लटका मिला
Maharashtra (Beed) 10-Year-Old Boy Suicide Case - महाराष्ट्र में 10 साल के बच्चे के नाना-नानी ने उसे चप्पल नहीं दिलाई तो उसे सुसाइड कर लिया। घटना सोमवार की बीड जिले की है। पुलिस ने मंगलवार को इसकी जानकारी दी। पुलिस ने बताया कि बच्चा अपने नाना-नानी के साथ रहता था।
महाराष्ट्र में 10 साल के बच्चे को नाना-नानी ने चप्पल नहीं दिलाई तो उसने सुसाइड कर लिया। घटना सोमवार की बीड जिले की है। पुलिस ने मंगलवार को इसकी जानकारी दी। पुलिस ने बताया कि बच्चा अपने नाना-नानी के साथ रहता था। उसके माता-पिता पास के ही गांव में रहते हैं और वह दोनों खेती करते हैं। सोमवार को उसने नाना-नानी से नई चप्पल खरीदकर देने को कहा लेकिन उन्होंने मना कर दिया। इसके बाद उसने कहा कि वह अपने माता-पिता के घर जा रहा है।
काफी देर होने के बाद जब वह अपने घर नहीं पहुंचा तो पुलिस में शिकायत की गई। पुलिस ने छानबीन की तो बच्चा उसके माता-पिता के घर जाने वाले रास्ते में एक पेड़ पर साड़ी के फंदे से लटका मिला। पुलिस ने कहा कि मामला दर्ज कर लिया है और आगे की जांच की जा रही है।
इस तरह के मामले से जुड़ी ये खबरें भी पढ़ सकते हैं...
पापा गलती माफ नहीं कर सकते क्या, नवोदय स्कूल के 8वीं के छात्र का सुसाइड से पहले डेथ नोट
पापा...कभी गलती हो जाए तो माफ नहीं किया जा सकता क्या। टीचर ने मुझे सबके सामने गंदी-गंदी गालियां दीं... सुसाइड नोट में इतना लिखकर 14 साल के छात्र ने फांसी लगा ली। उसने क्लास के एक अन्य छात्र का कोई सामान चुरा लिया था। इसकी शिकायत छात्र ने टीचर से कर दी। टीचर ने जब उसकी जांच की, तो सामान उससे बरामद हुआ। पूरी खबर यहां पढ़ें...
मुस्कुराकर पापा को चाय पिलाई...फिर फंदे पर झूल गई
भोपाल में 9th क्लास की स्टूडेंट ने फांसी लगाकर जान दे दी थी। खुदकुशी से पहले वह फैमिली के साथ मैजिक शो देखकर मस्ती-मजाक करते हुए घर लौटी थी। उसने शो ज्यादा पसंद नहीं आने की बात का जिक्र भी फैमिली से किया था। घर आकर आर्मी से रिटायर्ड पापा को मुस्कुराते हुए चाय दी और कमरे में चली गई। इसके बाद उसने आत्महत्या कर ली। पूरी खबर यहां पढ़ें...
पबजी की लत ने ली नाबालिग की जान, गुजरात में मां ने डांटा तो छत से कूदकर किया सुसाइड
गुजरात के वलसाड जिले में एक नाबालिग को मां ने पबजी खेलने से रोका तो वह छत से कूद गया था। उसे अस्पताल में भर्ती कराया गया। इलाज के दौरान उसकी मौत हो गई थी। पुलिस के मुताबिक, 15 साल के जयशन भीखुभाई सुमेकर को पबजी कि लत थी। इसकी वजह से वह स्कूल भी नहीं जाता था। पूरी खबर यहां पढ़ें...
गुस्से पर कंट्रोल नहीं, लिखकर 13 साल की बच्ची ने की सुसाइड​​​​​​​
‘मेरे गुस्से के आगे दुनिया में कुछ भी नहीं है। मैंने खुद को बहुत कंट्रोल किया मगर अब लगता है कि खुद के गुस्से पर काबू कर पाना मेरे बस की बात नहीं है। मेरे गुस्से और जिद के बारे में मेरे अलावा दूसरा कोई नहीं जान सकता है। मैंने गुस्से में हॉस्टल का मग तोड़ दिया था, मौसी को काफी कुछ बोला और मम्मी से भी लड़ाई की। गुस्से में गौरी का सिर फोड़ दिया था। क्लास की लड़की की पिटाई की थी और आज यूनिफॉर्म फेंका। इसके बाद भी गुस्से पर कंट्रोल नहीं कर पाई। इसलिए अब बस हो गया।’​​​​​​​ पूरी खबर यहां पढ़ें...